A invasión mongola de 1242, quan tornaban d'Hongría fació que os bulgaros entrasen en decadencia. O estato s'esminglanaba y se succedeban diferents dinastías, belunas d'orichen cumán. A costa d'a Mar Negra y a desembocadura d'o Danubio se poblaban por pueblos turqueses de diferents orichens, talment debantapasatos d'os actuals gagauzes. A fins d'o sieglo XIV hi heba dos reinos bulgaros principals, un con capital en Tirnovo y atro con capital en Vidina. En 1382 os otomans prenioron Sofía, en 1393 o reino de Tirnovo, y en 1396 o reino de Bidina. En 1396 os hongaros y franceses organizan una cruzata anti-otomana, plegan a ocupar Vidina, pero son vencitos en Nikopol. En 1444 atra cruzata antiotomana ye redotata en 1444 en a batalla de Varna, en a que muere o rei Vladislau de Polonia y Hongría.